
סיכום ישיבה חגיגית של ועדת איכות הסביבה 
לרגל שנת איכות הסביבה

מתאריך 13.1.2011 

השתתפו:
גיל ליבנה – ראש המועצה, דפנה רענן-כהן-חברת מועצה ומחזיקת תיק איכה"ס, שי אברהמי – מנכ"ל המועצה, חננית וייס – מנהלת אגף איכה"ס, תמי ויזינפלד-מנהלת סניף המועצה לישראל יפה.


גידי מזור – ממונה מחוז מרכז, המשרד להגנת הסביבה

נציגי נוער:
מיכאלה לוי, נטע לוי, חן אופיר

אנשי ציבור:
רוני קינדרמן, אילן שבתאי, ישראל בן יעקב, משה סעדון, שלמה סבג, אברהם לוי, רוני יצחקי,

 
נפתלי פניני, שלמה ינקו, דינה דגון, ברוך אלישיב, מאירי אלתרמן, רחל אורלנצ'יק, אורי מוזס, יפית נעמן, זהבה גנור, מיכל טוכלר-אהרוני, יגדל אך, רונית גולן, יורם גולדברג.

מר גיל ליבנה:
מברך על פתיחת שנת איכות הסביבה אשר תתמקד בשנה זו במספר תחומים,

בתחום ההתייעלות הסביבתית בדגש הפרדת פסולת, חיסכון באנרגיה וחסכון במים.

כל גופי המועצה וחברות הבת לוקחות חלק פעיל בשנה זו ומשלבות בפעילויותיה תחומי איכות הסביבה.

גידי מזור:
שהם הנו ישוב מצטיין ומשמש דוגמא לישובים נוספים בארץ, בהיותו עם מודעות גבוהה לאיכות הסביבה, ראש המועצה מר גיל ליבנה בתוקף היותו יו"ר ועדת איכות הסביבה במרכז השלטון המקומי מקדם פעולות רבות במסגרת השלטון המקומי בתחום התייעלות סביבתית וקיימות.

לא במקרה שהם נכנסה לתהליכים מורכבים כגון הפרדת הפסולת במקור כשלעצמו מדובר בהליך ברמה ארצית המובל ע"י המשרד להגנת הסביבה.

צפויה עבודה רבה למועצה המקומית שהם ומברך את המועצה לשנת איכות הסביבה טובה ופורייה ונשמח להשתתף ולסייע ככל שניתן.

דפנה:

ניתנה סקירה על פעילות היעדים המרכזיים לשנת איכה"ס כגון התייעלות סביבתית, הפרדה במקור, 

פארק שהם ועוד שתיושם בשיתוף תושבים.

בהזדמנות זו מבקשת להודות על עבודה מאומצת וזו שמתוכננת לשנה זו לעובדי אגף איכות הסביבה וכן תודה על שיתוף הפעולה ליתר האגפים.

חננית:
ניתנה סקירה לפעולות המתוכננות בשנה זו היעדים המרכזיים: הפרדה במקור, חיסכון באנרגיה, חסכון במים, קידום פרויקטים עם החכ"ל לעידוד שיפוץ חזיתות בתים משותפים, חידוש תשתיות קרקעיות וחידוש חדרי אשפה עם אגודת תרבות הדיור, שילוב אגפי המועצה בתוכנית העבודה בדגש שנת איכות הסביבה.

איריס לוין:
ניתנה סקירה שילוב אלמנטים בתכנון התשתיות, בדרישה בהיתרי הבניה בתחום בנייה ופיתוח שכונות חדשות, שילוב יועץ סביבה בתוכניות עתידיות לרבות תוכנית מתאר חדשה. אלמנטים של מתקנים פוטוולטאים, בניה ירוקה וסביבתיים.


בתחום אזור התעסוקה תאום תוכניות בינוי מול היזמים בדגש על חזות ירוקה, גגות ירוקים, שטח גינון ותכסית מחלחלת.


שכונת רקפות: תכנון שבילי אופניים, מרכזי מיחזור ועוד.


שכונת כרמים: הקטנת צפיפות ל- 643 יח' דיור תכנון סביב פארק מרכזי, הגדלת תכסית 



           ירוקה, שילוב יועץ סביבתי בצוות.


בתחום בינוי ותשתיות – שילוב אלמנטים לחסכון באנרגיה, הצללות, חסכון במים.

גבי הדר:
תפיסת העולם שלי היא איכות סביבה הוא חלק מתרבות ולכן חמש רואה בנושאים הקשורים בכך חלק אימננטי מפעילות החברה בד"כ ובשנת איכות הסביבה בפרט. לכן יושם דגש בכל תחומי פעילות החברה בנושא איכות הסביבה. אנחנו למעשה פותחים את שנת הפעילות שלנו בחגיגה בירוק בסימן אהבה לסביבה ונמשיך בכך בעדלידע, בפסטיבל המוזות, בשעת סיפור ועוד.

אופירה ביטון:

איכות הסביבה,הפרדה במקור, מחזור וקיימות ,אלו הם נושאים שיש לחנך ולהטמיע ביישוב.

אגף החינוך רואה בילדים סוכני שינוי מובילים.
לכן, מטרת התכנית החינוכית בשנה זו, להעמיק את ההיכרות של הילד עם הסביבה בה הוא חי, לחנך ולהטמיע בו התנהגות אחראית ומתחשבת במשאבי הטבע השונים , גיוס התלמידים לפרויקט הפרדה במקור ובעקבותיהם את האוכלוסייה הבוגרת.

התוכניות מגוונות ונושקות לתחום לימודי המדעים, פרויקט מרחבי בחירה היישובי, פיתוח תכנית קיימות בכיתות א-ו, שימור פרויקטים אקולוגים הקיימים בכלל בתי הספר, פיתוח והעצמת קבוצות "ירוקות" קיימות.

מאיר אלתרמן:
זכיין תאים פוטוולטיים על מבני ציבור – סקר את החשיבות של הפרויקט ואבני הדרך להקמת תאים פוטוולטאים במבני ציבור במועצה.

מיכל טוכלר-אהרוני:
מברכת על היוזמה ועל איגום המשאבים של כל האגפים ומציעה שבגן החבל יבחנו שימור הגיאופיטים.

חן אופיר:

ציינה את פעילות הנוער בתחום שבוע המודעות לאיכות הסביבה בחודש מרץ.

רשמה:  חננית וייס

תפוצה:  משתתפים

